|  |  |
| --- | --- |
| Adresseliste, dok 48626-13 |  |
| Dir.tlf.:**43 59 12 92** |
| Email:**AnnaRa@htk.dk** |
|  |
| **06-06-2013** |
|  |
| |  | | --- | | Ekspeditionstid:  Mandag - Onsdag 10.00 - 14.30  Torsdag 10.00 - 17.00  Fredag 10.00 - 13.30 | |
|  |
|  |

Frøhaven og seniorbofællesskaberne fritages for medlemskab af den overordnede grundejerforening for Kragehave Vest.

Grundejerforeningen Frøhaven samt seniorbofællesskaberne på Frøvænget, (Kragehave Vest 1 og Kragehave Vest 2) har ansøgt om at blive fritaget for medlemskab af den overordnede grundejerforening for Kragehave Vest.

Plan- og Miljøudvalget har på møde den 28. maj 2013 besluttet at meddele dispensation fra lokalplan 2.24 fra kravet om medlemskab af den overordnede grundejerforening for Kragehave Vest til Grundejerforeningen Frøhaven samt seniorbofællesskaberne på Frøvænget.

Udvalget har taget hensyn til Grundejerforeningen Frøhavens og seniorbofællesskabernes argumenter, der blev fremført i deres ansøgning om fritagelse for medlemskab af den overordnede grundejerforening. Argumenterne var følgende:

* det ikke er rimeligt, at de skal deltage i drift og vedligehold af arealer, der hører under andre lokalplaner og er tilskødet andre grundejerforeninger.
* Bygaden laver en skillelinje mellem Frøhaven og de boligområder, der ligger vest herfor, som gør, at Frøhaven ikke er en del af Kragehave Vest området. Frøhaven har ingen visuel kontakt med eller gør daglig brug af de områder, som skal vedligeholdes af en overordnet grundejerforening.
* lokalplanen for Frøhaven og seniorbofællesskaberne ikke klart beskriver hvad fællesinteresserne for hele Kragehave Vest omfatter, hvorimod lokalplan 2.27 og 2.27.1 klart beskriver, hvad den overordnede grundejerforening har ansvaret for at drive og vedligeholde.
* de ikke får støtte fra den overordnede grundejerforening til at vedligeholde egne grønne arealer.

Med venlig hilsen

|  |  |  |
| --- | --- | --- |
| Jørgen Lerhard |  | Lars Christensen |
| teknisk direktør |  | centerchef |

(sign.) (sign.)

Klagevejledning se brevets bagside

**Klagevejledning**

Du kan klage over kommunens afgørelse hvad angår retslige spørgsmål efter reglerne i lov om planlægning § 58, stk. 1, nr. 4. Det vil sige, hvis du mener, at kommunen har truffet afgørelsen på et forkert grundlag eller ikke har overholdt gældende love og bestemmelser. Klagen skal være skriftlig og sendes til Høje-Taastrup Kommune, Teknik- og Miljøcenteret, Bygaden 2, 2630 Taastrup eller på tmc@htk.dk inden fire uger efter, at du har modtaget dette brev. Klagen skal være modtaget inden kontortids ophør. Høje-Taastrup Kommune sender klagen videre til Natur- og Miljøklagenævnet.

Det er en betingelse for Natur- og Miljøklagenævnets behandling af din klage, at du indbetaler et gebyr på 500 kr. (2012-niveau), som tilbagebetales hvis du får helt eller delvis medhold i din klage. Nævnet vil sende dig en opkrævning på gebyret, når nævnet har modtaget klagen fra kommunen. Den aktuelle størrelse på klagegebyret er offentliggjort på Natur- og Miljøklagenævnets hjemmeside www.nmkn.dk, hvor du også kan finde vejledning om gebyrordningen, sagsgang og klagereglerne.

Eventuel klage bliver afgjort af Natur- og Miljøklagenævnet, og denne afgørelse kan ikke påklages til anden administrativ myndighed. Hvis sagen ønskes indbragt til afgørelse for domstolene, skal dette ske inden 6 måneder fra afgørelsen er meddelt ved dette brev, jf. planlovens § 62, stk. 1.